open-index/open-wikipedia-markdown huggingface dataset:
Pribinić

**Pribinić** je naseljeno mjesto u općini Teslić, Bosna i Hercegovina.

## Geografija 
Pribinić se nalazi se ispod južnih padina uzvisine Plandište (517 m), u kompleksu Borja, na nadmorskoj visini od 340 m. Nedaleko je od izvora rijeke Usorice, čije su čelenke (Velika i Mala Usorica) ispod magistralne ceste M-4 (Kotor-Varoš − Teslić).

U užem području Pribinića, u Usoricu se ulijevaju Velika i Mala Ostružna, nakon čega ovaj vodotok dobija naziv Mala Usora. Urbani centrar ovog naselja je  nastalo tokom gradnje putnog i željezničkog pravca prema Banjaluci i parnih postrojenja pilane, u prvoj deceniji austrougarske vladavine u Bosni.

## Historija 
Pruga Usora − Teslić – Pribinić − Kotor-Varoš je  izgrađena u doba Austro–Ugarske monarhije, kao šumsko–industrijska pruga austrijskog industrijalca Otta Steinbaisa. Poslije Drugog svjetskog rata, uključena je u mrežu pruga jugoslavenskih željeznica i na taj način postala pruga za javni saobraćaj. Dio pruge od Teslića do Pribinića ukinut je poslije Drugog svjetskog rata, a pruga Usora – Teslić  1. aprila 1968. godine.

Uvođenjem pruge normalnog kolosijeka dolazi do ukidanja pruga sa uskotračnim kolosijekom.

Uskotračnim prugama su se koristile parne lokomotive, koje su kao pogonsko gorivo koristile ugalj. Te lokomotive su poznate pod imenom "ćiro". Pojavom modernih lokomotiva "ćiro" se koristi samo kao turistička atrakcija.
Danas ne postoji nikakav živi trag geneologije Pribinića u imenima ili prezimenima stanovništva, kao ni u toponimima ili nazivima raštrkanih sela i zaseoka u podnožju masiva, ne tako davno prašumom obrasle, planine Borje. Usmene legende kazuju da je taj kraj nekada davno pripadao srednovjekovnoj bosanskoj vlastelinskoj lozi Pribinića. Iako je u samom srcu srednjovjekovne župe Usore nikada nije ozbiljnije historijski obrađen sa sačuvanim narodnim imenima, prezimenima,  toponimima, folkloru i narodnim rukotvorinama.

Tokom Drugog svjetskog rata šire područje Pribinića je bilo jako četničko uporište, a posebno su bili ozloglašeni četnici iz susjedne Čečave

U Pribiniću je tokom rata u Bosni, postojao logor, sa nekoliko punktova, a posebno u onima na koje se odnosi jedna od presuđenih optužnica, prema tačkama  40.  i 41. Tribunala u Hagu, gdje stoji:

## Stanovništvo 
## Također pogledajte 
*Borja
*Usora

## Reference 
## Vanjski linkovi 
* Zvanični sajt općine Teslić
Općine u Danskoj

Ovo je spisak općina u Danskoj (1. 1. 2007). Počevši sa 2007, sprovedena je reorganizacija općina, prilikom koje je Danska podijeljena na 5 regija (Hovedstaden, Sjælland, Južna Danska, Srednji Jutland, Sjeverni Jutland), a broj općina smanjen je na 98.

Na ovom spisku ne nalaze se općine Farskih ostrva niti Grenlanda, kao ni gradovi ni naseljena mjesta.

*Albertslund
*Allerød
*Assens
*Ballerup
*Billund
*Bornholm
*Brøndby
*Brønderslev
*Dragør
*Egedal
*Esbjerg
*Faaborg-Midtfyn
*Fanø
*Favrskov
*Faxe
*Fredensborg
*Fredericia
*Frederiksberg
*Frederikshavn
*Frederikssund
*Frederiksværk-Hundested
*Furesø
*Gentofte
*Gladsaxe
*Glostrup
*Greve
*Gribskov
*Guldborgsund
*Haderslev
*Hedensted
*Helsingør
*Herlev
*Herning
*Hillerød
*Hjørring
*Holbæk
*Holstebro
*Horsens
*Hvidovre
*Høje-Taastrup
*Hørsholm
*Ikast-Brande
*Ishøj
*Jammerbugt
*Kalundborg
*Kerteminde
*Kolding
*Køge
*Kööpenhamina
*Langeland
*Lejre
*Lemvig
*Lolland (kunta)
*Lyngby-Taarbæk
*Læsø
*Mariagerfjord
*Middelfart
*Morsø
*Norddjurs
*Nordfyn
*Nyborg
*Næstved
*Odder
*Odense
*Odsherred
*Randers
*Rebild
*Ringkøbing-Skjern
*Ringsted
*Roskilde
*Rudersdal
*Rødovre
*Samsø
*Silkeborg
*Skanderborg
*Skive
*Slagelse
*Solrød
*Sorø
*Stevns
*Struer
*Svendborg
*Syddjurs
*Sønderborg
*Thisted
*Tårnby
*Tønder
*Vallensbæk
*Varde
*Vejen
*Vejle
*Vesthimmerland
*Viborg
*Vordingborg
*Aabenraa
*Aalborg
*Århus
*Ærø

## Također pogledajte 
*Sela na Farskim ostrvima
*Sela na Grenlandu

## Reference 
## Vanjski linkovi 
Kategorija:Administrativna podjela Danske
Javier Bardem

**Javier Ángel Encinas Bardem** španski je glumac koji je glumio u mnogobrojnim filmovima, ali je svjetsku slavu postigao u filmu *Prije noći*, u kojem glumi Reinalda Arenasa, kubanskog pisca koji u početku podržava Castrovu politiku, a poslije mu se sudi zbog homoseksualnih sklonosti. Za tu je ulogu nominiran za *Oscar* za najbolju mušku ulogu 2000.

## Biografija 
Sin i unuk glumaca, Bardem je postigao međunarodni uspjeh nastupom u filmu *Šunka, šunka* iz 1992. godine. 1995. osvojio je nagradu *Goya*, špansku nacionalnu filmsku nagradu, za najboljeg sporednog glumca u filmu *Odbrojani dani*. 1996. osvojio je *Goyu* za najboljeg glavnog glumca nastupom u filmu *Usta na usta*.

## Filmovi 
* *Druga koža* (1999) 
* *Perdita Durango* (1997) 
* *Živo meso* (1998)
* *Zlatna jaja* (1993)
* *Visoke pete* (1991)
* *Nema zemlje za starce* (2007)

## Nagrade 
* 2007 - Oscar za najboljeg sporednog glumca za ulogu u filmu *Nema zemlje za starce*.

## Vanjski linkovi 
* 

Kategorija:Rođeni 1969.
Kategorija:Živi ljudi
Kategorija:Biografije, Las Palmas
Kategorija:Španski glumci
Pentanol

**Pentanol** (**n-pentanol** ili **pentan-1-ol**) je alkohol s pet ugljikovih atoma i sumarne formule C5H11OH. Pentanol je bezbojna tekućina neugodnog mirisa. Postoji 7 strukturalnih izomera pentanola. Ester dobiven iz butanske kiseline i pentanola (pentil-butirat), ima miris kajsije, dok ester dobiven iz sirćetne kiseline i pentanola (amil-acetat), ima miris banane.

## Proizvodnja 
Pentanol se može dobiti frakcionom destilacijom sirove nafte. Da bi se smanjila upotreba fosilnih goriva, u toku je istraživanje o metodama ekonomičnog dobijanja takozvanog bio-pentanola putem fermentacije biološkog otpada. Pentanol se također koristi i kao otapalo za prekrivanje CD-ova i DVD-a, a moguće ga je koristiti i kao gorivo.

## Struktura i svojstva
## Također pogledajte
*Alkohol

## Reference
## Vanjski linkovi
Kategorija:Primarni alkoholi
Kategorija:Sedativi
Kategorija:Hipnotici
Kategorija:Alkanoli
Čudo od djeteta (zbirka priča)

Zbirka priča za djecu koju je napisao bosansko-hercegovački književnik Advan Hozić nudi čitaocu pogled na djecu u đačkim danima prožet humorom. To je humor lagan, humor koji opušta. Djeca su nestašna i problematična, ali pisac poručuje da nijedan dječiji problem nije nerješiv, za svaki se nađe rješenje. U priči "Čudo od djeteta" mali Tvrtko je predstavljao problem i roditeljima i nastavnicima. Roditelji su željeli da on bude kao stariji brat, a nastavnici da bude kao ostali đaci. Ali, Tvrtko se nije uklapao u te njihove norme. Od rođenja nije bio kao ostala djeca. Čim je otvorio usta da zaplače iznikla su mu dva zuba. Sa četiri mjeseca je puzao, sa osam prohodao, a sa četrnaest progovorio. U trećoj godini života je naučio da pliva, a u petoj da čita. U školi je bio miran, ali je krišom čitao stripove i crtao avione i leteće tanjire. Nastavnici su bili u uvjerenju da Tvrtko ništa ne zna i da je loš đak. Ali, gle čuda: ugleda ga nastavnica muzičkog u parku kako svira na gitari i pjeva pjesme na engleskom jeziku. Nastavnika tehničkog iznenadi kada mu je pomogao da upali automobil. A najveće iznenađenje je bilo kada je otišao na takmičenje u plivanju i osvojio medalje. Takav je bio Tvrtko. Poseban.
## Vanjski linkovi 
* http://www.diogenpro.com/uploads/4/6/8/8/4688084/advan_hozi-udo_od_djeteta.pdf
* http://www.bh-leksikon.ba/foto/big/BH_LEKSIKON_0000546_20120608145549.jpg Naslovnica knjige

Kategorija:Bosanskohercegovačka djela
Kategorija:Advan Hozić
Geografska širina

mini|desno|350px|Geografska širina ima značajan utjecaj na srednje godišnje temperature
**Geografska širina** je udaljenost nekog mjesta od ekvatora prema sjevernom i južnom geografskom polu. Označava se grčkim slovom phi (\phi\,\!). Prema tome na kojoj se Zemljinoj polulopti (hemisferi) nalazi može biti: 
* Sjeverna geografska širina
* Južna geografska širina

Geografska širina se mjeri na svaki uglovni stepen od 0° do 90° i to od ekvatora prema polovima. Geografska širina na ekvatoru je 0°, a na polovima je geografska širina 90°. Na geografskoj karti se predstavlja horizontalnim linijama zvanim paralelama. Polovi su tačke koje se ne rotiraju. Svaka zemljina polovina ima po 89 paralela, što sa ekvatorom ukupno čini 179.

## Reference 
## Također pogledajte 
* Geografska dužina

Kategorija:Paralele
Kategorija:Geodezija
Kategorija:Navigacija
Pedologija

**Pedologija** (od grčkog *pedon* = tlo, zemlja) je nauka o tlu njegovom sastavu i oblicima. Ona se bavi genezom, morfologijom, klasifikacijom i distribucijom tla.

Tlo nije samo potpora za vegetaciju, nego je i zona ('pedosfera') brojnih interakcija između klime (voda, zrak, temperatura), života u tlu (mikroorganizmi, biljke, životinje) i njegovih ostataka, mineralnog materijala od izvornih i dodanih stijena, te njegova položaja u krajobrazu. Tokom njegove formacije i geneze, profil tla polagano se produbljuje i razvija karakteristične slojeve nazvane 'horizonti', dok se približava sigurnom stanju ravnoteže.

Korisnici tla (poput poljoprivrednika) u početku nisu pokazivali veliku brigu za dinamiku tla. Gledali su na tlo kao sredstvo čija su hemijska, fizička i biološka svojstva bila korisna za službu poljoprivredne produktivnosti. U drugu ruku, pedolozi i geolozi nisu se u početku fokusirali na poljoprivredne primjene karakteristika tla (edafične osobine) već nad njegovim odnosom prema prirodi.

Pedolozi se sada također zanimaju za praktične primjene dobro shvaćenih pedogenetskih procesa (evolucija i funkcioniranje tala), poput interpretiranja njegove historije okoline i predviđanja posljedica promjena u zemljišnoj upotrebi, dok poljoprivrednici shvaćaju da je kultivirano tlo složeno sredstvo koje je često rezultiralo kroz nekoliko hiljada godina evolucije. Oni shvaćaju da je trenutna ravnoteža krhka i da samo čitavo poznavanje njene historije čini mogućim osiguravanje održive upotrebe.

## Podjela pedologije 
### Meliorativna pedologija 
Meliorativna pedologija je dio pedologije koji se bavi pitanjima temeljite izmjene i poboljšanja tla vodeći računa o individualnosti svakog područja. Ukazuje na problem i daje potrebne parametre vezane uz tlo (, kako bi građevinski inženjeri osmislili hidrotehničke mjere u sklopu hidrotehničkih melioracija.

## Geneza tla 
## Pedogenetski faktori 
## Pedogenetski procesi 
## Pedološka klasifikacija tla 
*Automorfna tla
*Hidromorfna tla
*Halomorfna tla
*Suphidratična tla

## Slavni pedolozi 
* Olivier de Serres
* Bernard Palissy
* Vassili Dokuchaev
* E. W. Hilgard
* Hans Jenny

## Također pogledajte 
* Glavne teme poljoprivrednih nauka

Kategorija:Prirodne nauke

Kategorija:Tlo
Hajrudin Mešić

**Hajrudin Mešić** zvani **Kapetan Hajro** (1. januar 1959 – 30. oktobar 1992) bio je bosanskohercegovački oficir i komandant 1. teočanske brigade Armije Republike Bosne i Hercegovine tokom rata u Bosni i Hercegovini.

## Biografija 
Hajrudin Mešić je rođen na novu godinu 1959. u selu Srednja Trnova, općina Ugljevik. U porodici Mešić, pored oca Mehe i majke Zejfe, Hajrudin je imao još brata i dvije sestre. Osmogodišnju školu završio je u Srednjoj i Donjoj Trnovi. Po završetku osnovne škole pohađao je i završio podoficirsku školu JNA u Sarajevu. Tokom službe u JNA, vanredno je završio vojnu akademiju JNA u Beogradu i dobio čin kapetana. Rat na prostoru bivše Jugoslavije ga je zatekao u činu kapetana, na službi JNA u Karlovcu u Hrvatskoj.

Godine 1991. napušta JNA i Hrvatsku sa porodicom i vraća se u Ugljevik, gdje ga imenuju za komandira stanice milicije u Ugljeviku. Na području Teočaka sa manjom grupom organizuje paravojne  snage. Početkom rata, s obzirom da je obnašao funkciju komandira Stanice milicije u Ugljeviku i nije prihvatio lojalnost novouspostavljenoj općinskoj srpskoj vlasti, otišao je iz tog kraja. Sa grupom istomišljenika preselio se u Teočak gdje postaje komandant Teritorijalne odbrane Teočaka. 16. septembra 1992. formiranjem 1. teočanske, kasnije 255. slavne brdske brigade, postaje njen komandant.

Poginuo je 30. oktobra 1992. u selu Nezuk, pri pokušaju probijanja koridora prema opkoljenoj Kamenici. Poslije ovoga 1. teočanska brigada dobija naziv brigada Hajrudin Mešić.

Iza kapetana Mešića ostali su supruga Radenka, kćerka Lejla i sin Zlatko.

## Odlikovanja 
Dobitnik je ratnih odlikovanja: *Zlatni ljiljan* i *Zlatna policijska značka*. Pored toga, posthumno je unaprijeđen u čin brigadnog generala i odlikovan *Ordenom heroja oslobodilačkog rata* Armije Republike Bosne i Hercegovine.

## Također pogledajte 
* Spisak dobitnika Ordena heroja oslobodilačkog rata
* Zlatni ljiljan

## Reference 
Kategorija:Biografije, Ugljevik
Kategorija:Dobitnici vojnog odlikovanja *Zlatni ljiljan*
Kategorija:Dobitnici Ordena heroja oslobodilačkog rata
Kategorija:Oficiri Jugoslavenske narodne armije
Kategorija:Oficiri Armije Republike Bosne i Hercegovine
Kategorija:Rođeni 1959.
Kategorija:Umrli 1992.
Jordan (čvor)

* Jordan, država u Aziji
* Jordan (rijeka), rijeka u Aziji
* Michael Jordan, poznati NBA košarkaš
Pozdrav s tri prsta

mini|200p|Pozdrav sa tri prsta
**Pozdrav sa tri prsta** je pozdrav jednom rukom sa otvorenim palcem, kažiprstom i srednjim prstom. Koriste ga Srbi kao nacionalni pozdrav, slično pozdravu sa dva prsta kojeg koriste drugi narodi, a koji označava pobjedu.

## Korištenje 
U Srbiji, pozdrav koriste uglavnom mladi. Može se vidjeti kod navijača i sportista kad slave pobjedu. Kada je reprezentacija Srbije i Crne Gore osvojila Svjetsko prvenstvo u vaterpolu 2005. godine, kapiten tima Vladimir Vujasinović je izjavio „hvala vam što ste bili uz nas u teška vremena, dali ste nam snage da osvojimo zlatnu medalju. Ponosan sam na vas, moju zemlju i moj narod“ i pokazao tri-prsta. Kada je reprezentacija Jugoslavije osvojila Evropsko prvenstvo u košarci 1995. godine, cjelokupna Jugoslovenska reprezentacija je podigla tri prsta. Saša Đorđević je, podižući tri prsta, izjavio „Nećemo da provociramo. Samo - to je Srbija, to smo mi, to sam ja - ništa više. To je moj ponos.“

## Kontroverze
Članovi drugih etničkih grupa, posebno Bošnjaci i Hrvati ovaj pozdrav često smatraju provokacijom. Srpski vojnici su pokazivali tri prsta kao pozdrav za vrijeme ratnih operacija u Hrvatskoj i Bosni i Hercegovini. Pokazivanje tri prsta u tim državama se najčešće smatra provokacijom ili se ovaj pozdrav pripisuje nacionalistima do te mjere da je znalo da inicira tuče za vrijeme fudbalskih utakmica

### Eurovizija 2007 
Pobjednica Eurovizije, Marija Šerifović, slaveći maksimalnih 12 bodova koje je primila od Bosne i Hercegovine pokazala je tri prsta. Ovo je prouzrokovalo različite kontroverze kod bosanskih gledalaca čiji je jedan dio ovo shvatio kao provokaciju

### Olimpijske Igre 2008 
Beogradski list "PRESS" je objavio fotomontažu originalne fotografije agencije Reuters, gdje su američkom predsjedniku George W. Bush montirana tri prsta uz tekst da je "pozdravio srpske takmičare", umjesto originalne fotografije na kojoj sa svih 5 prstiju pozdravlja američki nacionalni tim.

## Reference
Kategorija:Srbi
Kategorija:Pozdravi
Gornja Brštanica

**Gornja Brštanica** je naseljeno mjesto u općini Višegrad, Bosna i Hercegovina. Naselje je udaljeno oko 5&nbsp;km. od Višegrada.

## Stanovništvo 
## Reference 
## Vanjski linkovi 
* Zvanični sajt općine Višegrad
LL Cool J

**LL Cool J** (rođen **James Todd Smith III**) 14. januar 1968. godine u New Yorku, je američki hip hop umjetnik i glumac.

LL Cool J je skraćenica za **L**adies **L**ove **Cool** **J**ames. Najbolje je poznat po romantičnim pjesmama kao što su ‘’’I Need Love’’’ i ‘’’Hey Lover’’’ mada i po pionirskim radovima kao što su "I Can't Live Without My Radio", "I'm Bad", "Mama Said Knock You Out", i "Doin it". Također je poznat po imenima Mr.Smith, Luscious Lips Cool J, Uncle L

Također se pojavio u mnogim filmovima. Jedan je od malo hip hop umjetnika koji je uspješno znao da se zadrži na sceni duže od dvije decenije. Uspješno je snimio 12 albuma uključujući jedan album sa njegovim najvećim hitovima. Uskoro će izdati njegov 13. album pod imenom “Exit 13” i sa tim će završit ugovor koji je napravio prije 22 godine sa izdavačkom kućom Def Jam Recordings. To je do sada bio najduži ugovor koji je ijedan hip hop umjetnik imao sa ijednom izdavačkom kućom. Momentalno živi u New Yorku sa njegovom suprugom i četvoro djece.

Sarađivao je sa mnogim pjevačima kao što su Dr. Dre, Boyz II Men, Jennifer Lopez i mnogi drugi.

Osvojio je mnoge nagrade među kojima se nalaze i dvije Grammy u 1991 i 1997.

## Karijera
LL je počeo vlastitu izdavačku kuću u 1993. godini pod nazivom P.O.G. (Power Of God / Božija Moć) i formirao kompaniju “Rock The Bells” da producira muziku. Imao je manje uspjehe sa umjetnicima kao što su Amyth, Smokeman and Simone Starks.

Bio je suvlasnik izdavačke kuće Def Jam ali je prodao svoje dionice i odbio ponudu da bude pretsjednik ove kompanije. Nije vjerovao da je dovoljno iskusan za taj posao.

LL je glumio i u seriji Navy CIS LA kao Sam Hanna.

## Moda
LL Cool J je također otvorio vlastitu modnu kuću pod imenom “Tod Smith”. U saradnji sa Dolce&Gabbana i Marks&Spencer proizvodi odjeću za skuplji segment tržišta dok također planira da osnuje još jednu marku za niži segment sa jeftinijim cijenama pod imenom “T.S.”.

LL je prije sarađivao sa modnom kućom TROOP i pomogao sa osnivanjem modne kuće FUBU u ‘90im.

## Diskografija
* 1985: *Radio*
* 1987: *Bigger and Deffer*
* 1989: *Walking with a Panther*
* 1990: *Mama Said Knock You Out *
* 1993: *14 Shots to the Dome*
* 1995: *Mr. Smith*
* 1997: *Phenomenon*
* 2000: *G.O.A.T.*
* 2002: *10*
* 2004: *The DEFinition*
* 2006: *Todd Smith*
* 2008: *Exit 13*
* 2013: *Authentic*

## Filmografija
## Reference 
*
Kategorija:Rođeni 1968.
Kategorija:Biografije, New York
Kategorija:Američki muzičari
Kategorija:Američki glumci
Kategorija:Hip hop
Kategorija:Živi ljudi
Wilhelm Dilthey

**Wilhelm Dilthey**, njemački historičar, psiholog, sociolog, student hermeneutike, i filozof, rođen 1833.god na Rajni, a umro god. 1912. 
Diltheyev doprinos nauci se može smatrati empirijskim, nasuprot izrazito dominirajućem idealizmu u Njemačkoj tog vremena.

Studirao je teologiju, historiju i filozofiju u Heidelbergu i Berlinu.
Njegovi učitelji su bili: Knu Fischer, Bockl, Ranke i Trendelenburg.
Poznata djela Wilhelma Diltheya su "Doživljaj i poezija", "Bit filozofije", "Tipovi svjetskih nazora". Rješenja osnovnih filozofskih pitanja o bitku i smislu ljudskoga života Dilthey predlaže kroz analizu historijskih situacija čovjeka.
Čitave generacije značajnih evropskih mislilaca njegovi su učenici i nastavljači. Neki od njih su
Georg Misch, Max Frischeisen-Kohler, Eduard Spranger, Hans Freyer, Theodor Litt, Hans Leisegang, veliki i utjecajni mislioci 20. vijeka.

## Sociologija
Dilthey je bio vrlo zainteresiran za sociologiju kakvu danas poznajemo, iako je bio protiv direktnog  povezivanja s sociologijom kao naukom upravo zbog toga što je sociologija tog vremena bila pod jakim utjecajem Auguste Comtea i Herbert Spencera. Prigovarao je njihovim evolucionističkim predstavama o tomu kako svi društveni oblici moraju da prolaze kroz nužne promjene, pa tako i njihova naturalističko-znanstvena metodologija.

## Svjetonazor - Weltanschauungen
Dilthey je razvio tipologiju tri temeljna svjetonazora, ili pogleda na svijet, za koje je držao da su ta tri svjetonazora "tipična" (može se usporediti s Max Weberovom postavkom o "ideal-tipovima") i da su ti svjetonazori načini kroz koje se odražava i sukob u čovjekovom shvatanju i poimanju prirode.

U naturalizmu, kojeg predstavljaju epikurejci svih vremena i mjesta, čovjek vidi sebe ograničenog u prirodi;

U idealizmu o slobodi, kojeg predstavljaju Friedrich Schiller i Immanuel Kant
čovjek već postaje svjestan njegovog odvajanja od prirode uz pomoć njegove slobodne volje;

U objektivnom idealizmu, kojeg predstavljaju G. W. F. Hegel, Baruch Spinoza, i Giordano Bruno, čovjek je najzad svjestan harmonizacije s prirodom. 
Ove teze su dojmile Karl Jaspersa u djelu "Psihologija svjetonazora" kao i Rudolf Steinera.

## Reference 
## Vanjski linkovi 
* https://link.springer.com/book/10.1007/978-94-009-8869-9  Wilhelm Dilthey: A Hermeneutic Approach to the Study of History and Culture
* https://www.asau.ru/files/pdf/1251542.pdf A Short History of German Philosophy

## Dodatna literatura
* Vladimir Filipović, *Novija filozofija zapada*, Matica hrvatska, 1968, Zagreb.

Kategorija:Rođeni 1833.
Kategorija:Umrli 1911.
Kategorija:Biografije, Wiesbaden-Biebrich
Kategorija:Njemački filozofi
Niccolò Fontana Tartaglia

mini|Nikolo Fontana Tartalja
**Nikolo Fontana Tartalja** (*Niccolo Fontana Tartaglia*) (1499 - 1557) je bio matematičar, inženjer I istraživač iz Republike Venecije, koja danas pripada Italiji. Objavio je veliki broj knjiga uključujući I prve prevode djela Arhimeda i Euklida i kompilaciju do tada proslavljenih matematičara.

Kada su Francuzi nakon nekoliko dana borbe osvojili njegovo rodno mjesto Bresciu, usred opšteg pokolja on dobija udarac sabljom u čeljust koja mu je rasječena. Ovu nesreću je preživio zahvaljujući majčinoj brizi koja nije odustala od njega iako je bio gotovo proglašen mrtvim. Nažalost iako je preživio ovo je ostavilo velike posljedice na Nikola koji zbog čeljusti koja više nije dozvoljavala da priča normalno dobija Nadimak Tartalja što znači mucavac.
Poznato je da je od privatnog učitelja kog je imao dok su to sredstva dozvoljavala naučio samo pola alfabeta dok je ostalo naučio sam iz čega se može zaključiti da je bio samouk.
Smatrali su ga čudakom jer je matematičke probleme rješavao pišući krečnjakom po poleđini nadgrobnih spomenika.
Bio je najpoznatiji po sukobima sa Kardanom i Fiorom. Naime, Fior je izazvao Tartalju na takmičenje 1535. God. Svaki je trebalo da postavi onom drugom 30 zadataka koje je trebalo da riješe u određenom vremenskom roku. Tartalja je pretpostavio da će svi Fiorovi zadaci biti istog tipa pa je sedmicu dana prije takmičenja razvio metodu za tip 
: x^3+px+q=0
Zahvaljujući ovome je riješio sve zadatke za 2 sata i pobijedio.
Okrugle zagrade kakve danas poznajemo prvi je 1556. godine upotrijebio Tartaglia u svojoj knjizi Opšte  proučavanje brojeva mjera.
Tartaglin savremenik Girolamo Cardano je prevarom uspio dobiti rješenje kubne jednačine i objaviti je u svojoj knjizi nakon čega je izbila žestoka i dugotrajna rasprava dvojice matematičara i njihovih sljedbenika. Formula je i danas poznata pod nazivom *Cardanova formula*.

## Vanjski linkovi 
* https://web.archive.org/web/20070930030703/http://mathdl.maa.org/convergence/1/?pa=content&sa=viewDocument&nodeId=1345&bodyId=1491
Kategorija:Italijanski matematičari
Kategorija:Rođeni 1499.
Kategorija:Umrli 1557.
Zemljina rotacija

mini|desno|220px|Rotacija Zemlje (animacija).
**Rotacija Zemlje** je okretanje planete Zemlje oko svoje zamišljene osovine u toku 23 sata 56 minuta i 4 sekunde (u praksi zaokruženo na 24 sata), u smjeru od zapada prema istoku. Vremenski period za koji se Zemlja okrene oko svoje osovine zovemo sunčev dan ili dan i noć.

Period rotacije Zemlje u relativnom odnosu na Sunce (od pravog podneva do pravog podneva) je njen pravi sunčev dan ili sinodički dan. On ovisi o kretanju Zemlje po orbiti i zbog toga na njega utiču promjene u ekscentricitetu i nagibu Zemljine orbite. Oba variraju kroz hiljade godina tako da i godišnje varijacije pravog sunčevog dana također variraju. Generalno, pravi sunčev dan duži je od srednjeg sunčevog dana između dva perioda godine i kraći između sljedeća dva. Pravi sunčev dan sklon je da bude duži blizu periheliona kada se sunce prividno kreće duž ekliptike pod većim uglom nego inače, kada mu treba oko 10 sekundi duže. Suprotno tome, oko 10 sekundi je kraći blizu apheliona. Oko 20 sekundi je duži blizu solsticija kada projekcija prividnog kretanja Sunca duž ekliptika na nebeski ekvator uzrokuje Sunce da se kreće pod većim uglom nego inače. Suprotno tome, blizu ekvinoksa projekcija na ekvator je kraća za oko 20 sekundi. Trenutno, efekti perifeliona i solsticija se kombinuju da bi produžili pravi sunčev dan blizu 22. decembra za 30 srednjih sunčevih sekundi, ali efekat solsticija je djelomično poništen efektom apheliona oko 19. juna kada je samo 13 sekundi duži. Efekti ekvinoksa skraćuju ga oko 26. marta i 16. septembra za 18, odnosno 21 sekundu.

Kategorija:Dinamika Sunčevog sistema
Kategorija:Zemlja
Kategorija:Rotacija
Klijen

**Klijen** ili **Klen** () je vrsta ribe koja naseljava cijelu Evropu.

## Izgled 
Klijen ima snažno tijelo, vretenastog oblika, prilagođeno plivanju i u pojačanim vodenim strujama. Prekriveno je velikim ljuskama označenim crnom trakom. Glava, masivna i snažna, završava okruglom njuškom koja natkriva široko rasječena usta, bez brkova. Repno peraje je široko i nazubljeno, a trbušna su okomito postavljena nad leđno peraje. Boja mu se mijenja prema obojenosti vode u kojoj živi. Po pravilu, stomačna zona je bijela. Peraja su sivkasta, osim analnih i zdjeličnih koji su narandžasto-crveni. Zbog tamnih leđnog i repnog peraja, klijen se prepoznaje i na velikim udaljenostima.
mini|lijevo|300px|On exhibition "Subaqueous Vltava", Prague

## Osobine 
Klijen ima izvarednu sposobnost prilagođavanja raznim sredinama, kako po pitanju razmnožavanja tako i u odabiru staništa. Zna odoljeti i preživjeti i tamo gdje su mnoge vrste uznazadovale. Stanovnik je tekućica, svježih, ali ne i hladnih. Nalazimo ga u srednjem toku rijeka, od zone deverika do pastrmskih zona. S izuzetkom malih jezera i bara gdje ga nema jer se tu ne može razmnožavati, može živjeti i u kanalima, jezerima, pješčarama, pod uslovom da sve te vode komuniciraju s kojom rijekom. Zimi, klijen se smješta u mirne zone blizu vodenih struja, uz šuplje obale, u sporim ali snažnim vrtlozima, uzvodno od rupa. Na proljeće prolazi stalno po sektorima gdje raste vodeno bilje, po plitkim zonama uzburkanog toka, i svugdje gdje su insekti brojni. Ljeti se postavlja u zasjedu blizu površine, najčešće u sjeni. U jesen, vrtlozi i potopljene prepreke omogućuju mu bez većeg napora da najveći dio dana proboravi u prehranjivanju.

## Ishrana 
Klijen je sposoban identifikovati s velike udaljenosti i najmanju trunku hrane. Klijen ima raznolike prehrambene navike: mekušci, rakovi, mlađ, punoglavci, razne larve, kopneni i vodeni insekti, biljni i organski otpaci, mahovina, alge, voće.

## Razmnožavanje 
Polna zrelost kod mužjaka nastupa u četvrtoj godini, a kod ženke u petoj godini života. Razmnožavanje se odvija izmedu aprila i juna, kada temperatura vode dostigne 15&nbsp;°C, u plitkim zonama, bogatim kiseonikom i čistog dna. Tokom tog razdoblja, mužjak ima življe boje i kao većina ciprinida prekriven je takozvanim svadbenim tačkama po tijelu i glavi. Ženke oslobađaju od 20.000 do 200.000 jajašaca koja, jednom oplođena, prijanjaju za šljunak.
## Vanjski linkovi 
* http://www.iucnredlist.org/search/details.php/61205/all

Kategorija:Ribe
Forenzička antropologija

**Forenzička antropologija** je grana antropologije koja se bavi obradom različitih pojava i događaja uz primjenu metoda fizičke antropologije.

## Primjena 
Njen osnovni zadatak je sređivanje, registriranje i razjašnjavanje nepoznatih činjenica vezanih za učesnike u nekim događajima. Forenzički antropolog također može učestvovati u identifikaciji pokojnika koji su spaljeni ili na drugi način učinjeni nemogućima za identifikaciju.

Forenzički antropolozi posuđuju metode koje su razvile akademske discipline fizičke antropologije i primjenjuju ih u slučajevima koji to zahtijevaju.
Ove metode mogu se upotrijebiti da se odredi spol, dob, visina, porijeklo te da se analiziraju traume ili bolesti. Forenzički antropolozi veoma često sarađuju s patolozima i istraživačima ubistava.

## Također pogledajte 
* Fizička antropologija

## Reference
Kategorija:Bioantropologija
Kategorija:Forenzičke discipline
Razmjera

**Razmjera** ili **mjerilo** pokazuje koliko su puta veličine na karti umanjene u odnosu na veličine u prirodi. Drugim riječima razmjera nam pokazuje veličinu umanjenja. Razmjera može biti: 
* brojčana
* grafička.

Brojčana razmjera ili mjerilo je mjerilo izraženo brojkama u vidu omjera, naprimjer 1:1000. Prvi broj u omjeru je broj jedan i predstavlja veličinu na karti, a iskazuje se najčešće u centimetrima. Drugi broj ( modul ), broj s desne strane omjera je broj istih tih jedinica u prirodi.

Grafička razmjera ili mjerilo je duž izdijeljena na manje podioke, najčešće centimetre. Ono nam omogućava da jednostavno i bez računanja saznamo udaljenost između dva mjesta u prirodi. U tu svrhu možemo koristiti šestar, linijar, trokut, list papira i slično. Naprimjer, uzmemo linijar i njime izmjerimo razdaljinu između dva mjesta na karti i to prenesemo na grafičko mjerilo i pročitamo koliko je to kilometara u prirodi.

Kategorija:Kartografija
Kategorija:Kineski izumi
Kategorija:Mjerenje
Krivelj

**Krivelj** je planinsko selo u sjeveroistočnoj Srbiji na obroncima planina Veliki krš i Crni Vrh. 

Razlikuju se dva naselja, Veliki Krivelj i Mali Krivelj, spojena i povezana asfaltnim putem dužine 6,5 km. Selo broji blizu 500 domaćinstava, tj. oko 1500 stanovnika. Selo je poznato po rudniku bakra i ostalih plemenitih metala u sklopu Rudarsko-topioničarskog bazena Bor. Kroz selo protiče Kriveljska rijeka koja izvire na obroncima planine Crni vrh a ulijeva se u Borsku rijeku. Kriveljska rijeka je u donjem dijelu svog toka zagađena otpadnim vodama iz rudnika Cerovo. Najrazvijenija grana privrede u selu je stočarstvo, i time se bavi 95% ukupnog stanovništva.

## Reference 
## Vanjski linkovi 
Kategorija:Naselja u Srbiji
Kategorija:Naselja u Boru
Kolonoskopija

**Kolonoskopija** je endoskopska dijagnostička metoda pomoću koje se vrši pregled debelog crijeva i završnog dijela tankog crijeva. Ova metoda se sprovodi uz pomoć CCD (Čip) kamere ili sa fiberoptičkim endoskopom na fleksibilnoj cijevi dužine 130&nbsp;cm, debljine do 13&nbsp;mm, koja se plasira kroz anus. Na suprotnom kraju aparata nalazi se ručka sa komandama uz pomoć koje se vrši upravljanje vrhom aparata. Na monitor se prenosi slika visoke rezolucije koja omogućuje da se primjete najmanji detalji i najsitnije promjene.

## Indikacije za primjenu metode 
Kolonoskopija je neizostavna metoda kod sumnje na rak debelog crijeva, upalne bolesti crijeva, gastrointenstinalnih krvarenja nepoznate etiologije kao i preventivna metoda kod osoba koje spadaju u rizičnu grupu za dobijanje raka debelog crijeva.
Pored toga što služi kao dijagnostička metoda, pri kolonoskopiji se mogu odstraniti i polipi uz pomoć elektroomči, i na taj način neoperativnim putem spriječiti razvoj raka debelog crijeva.

## Način primjene 
mini|250px|Odstranjivanje polipa
Ovaj zahvat je veoma kompleksan i zahtjevan te ga stoga mogu izvoditi samo veoma iskusni i vješti ljekari-endoskopičari. Prije primjene ove metode neophodno je prpiremiti debelo crijevo za pregled. Osoba na kojoj će metoda biti primjenjivana izvršiće propisane pripremne radnje koje traju od 12 do 18 sati, koje se sastoje od držanja odgovarajuće dijete. Najčešće se osobi naloži da 12 do 18 sati u organizam unosi samo vodu i tekućine koje ne sadrže vlakna. Pored toga mogu se prepisati i purgativi. Također može biti zamoljena da se suzdržava od upotrebe Aspirina ili drugih medikamenata koji u svom sastavu imaju salicilate da bi se spriječilo moguće krvarenje u toku primjene metode ili kasnije. Prije same kolonoskopije osobi se daje lijek kojim se opušta crijevo i ujedno smanjuju bolovi, čime se pretraga čini manje neugodnom, a u nekim centrima se ova metoda izvodi pod kratkotrajnom anestezijom.

## Prednosti i nedostaci 
Ova metoda najobjektivnije i sa visokim stepenom sigurnosti pruža mogućnost postavljanja dijagnoze, uvidom u zid i šupljinu debelog crijeva. Ukoliko se izvodi od strane stručnog i iskusnog endoskopičara, ova metoda je vrlo rijetko udružena sa komplikacijama. Svega 0.2% je rizik od težih povreda pri ovom zahvatu. Tu spadaju rupture i pucanje debelog crijeva, što zahtjeva hitnu hiruršku intervenciju, zatim po život bezopasna krvarenja koja se riješavaju u toku samog zahvata kauterizacijom ozlijeđenog krvnog suda, te rijetko rupture jetre. 
Pored toga ovaj pregled je nelagodan za pacijenta što veoma često unatoč velikoj efikasnosti metode ona vrlo često bude odbačena kao opcija kod samih pacijenata.

## Vanjski linkovi 
* http://www.vasezdravlje.com/izdanje/clanak/814/ Vaše zdravlje-Članak o koloskopiji

Kategorija:Gastroenterologija
Kategorija:Endoskopija
Jasmin Dizdar

**Jasmin Dizdar** je bosanskohercegovački filmski scenarista i režiser rođen u Zenici gdje je završio osnovnu školu i gimnaziju. Kao srednjoškolac postaje član zeničkog kino kluba gdje režira kratke filmove za koje je nagrađivan na filmskim festivalima širom bivše Jugoslavije. Bio je član Predsjedništva Udruženja Filmskih Radnika Bosne i Hercegovine u Sarajevu.

Studira režiju na filmskoj akademiji (FAMU) u Pragu gdje pravi niz zapaženih studentskih filmova. Češki filmski režiser (dobitnik Oskara za film “Trgovina na korzu”) Elmar Klos dodjeljuje nagradu žirija Jasminovom studentskom filmu “Tišina”. U tom filmu glavnu ulogu igra legendarni češki režiser František Vlačil dok u sporednim ulogama igraju poznata glumica Miloša Formana iz filma "Ljubavi jedne plavuše" - Milada Ježkova i poznati češki glumac (dobitnik češke nagrade za životno djelo) - Josef Somr. "Tišina" je jedan od rijetkih studentskih filmova zaštićen kao narodna baština u češkom državnom arhivu. Jasminov posljednji studentski film “Rodni dom” predstavlja FAMU na internacionalnom studentskom festivalu u Karlovim Varima. Jasmin Dizdar završava filmske studije publikacijom knjige o češkom i američkom filmskom režiseru Milošu Formanu "Audicija za režisera" (Prag, 1990). Ova knjiga je publicirana u rekordnom tiražu od pedeset hiljada kopija.

Prije povratka u Sarajevo gdje je planirao da nastavi filmsku karijeru Jasmin Dizdar odlučuje da provede godinu dana u Zapadnoj Evropi. Odlazi u Pariz a potom u London gdje ga zatiče rat u bivšoj Jugoslaviji. Piše scenarije za BBC televiziju, BBC Radio 4 i predaje Istočno evropsku kinematografiju na univerzitetu u Voriku (University of Warwick).

1993 godine Jasmin dobija britansko državljanstvo i mijenja prezime Dizdarević na prezime svog djede - Dizdar. Posljeratno jugoslavensko sirotište je dodalo "ević" originalnom prezimenu Jasminovog oca kao što je to bila praksa sa djecom koja su izgubila oba roditelja u Drugom svjetskom ratu.

Jasmin Dizdar debituje igranim filmom “Divni Ljudi” (“Beautiful People”) na filmskom festivalu u Kanu 1999 godine. Film dobija ovacije kanske publike i nagradu za najbolji film u “Un Certain Regard” kategoriji. New York Time Magazine proglašava “Divne Ljude” za “najbolji film novog milenijuma” dok za The New York Times "Divni Ljudi" su “...ljubavna pjesma ljudskoj dobroti".

Kratki film “Mamma Roma” (2006) je Jasmin Dizdar napisao i režirao za francuski dugometražni omnibus film “Evropljani”. Dizdar je namjerno nazvao svoj kratki film isto kao Pjer Paolo Pazolinijev film "Mamma Roma" (1962) kao simbolično gesto protiv zaboravljanja i omaložavanja filmske istorije.

## Vanjski linkovi
* Jasmin Dizdar - Filmografija 

## Reference
Kategorija:Bosanskohercegovački režiseri
Kategorija:Bosanskohercegovački scenaristi
Kategorija:Biografije, Zenica
Višnu

mini|desno|200px|Statua Višne
**Višnu** je jedan od tri boga (pored Brahme i Šive) bog uzdržavatelj, glavno božanstvo hinduizma.

**Višṇu** (sanskrt.: visokohrpteni, širokopleći, od *vi:* raz + *snu:* hrbat, leđa, pleća).

U razvijenom vedizmu Višṇu je veliki *īśvara,* »gospod bog«, a za višnuiste upravo najviši princip. U kriznim vremenima svijeta Višṇu se utjelovljuje i silazi među ljude da im pomogne.

»Silazaka« *(avatāra)* ima deset: riba, kornjača, vepar, čovjek-lav, patuljak, Rāma sa sjekirom, Rāma, Kṛšṇa, Buddha i Kalki (buduća inkarnacija). U hinduističkom trojstvu *(trimūrti)* **Višṇu je bog održavatelj (svijeta)**. Ikonografske su mu oznake: školjka, disk, toljaga i lopoč, koje drži u četirima rukama. Likovno ga prikazuju kako leži na zmiji Śeši, zajedno sa svojom ženom Lakšmī, ili kako jaše pticu Garuḍu. Bogata je i književna predaja nastala kao oblik predanoga štovanja i ljubavi prema Višṇuu *(bhakti).*

## Reference 
Kategorija:Hinduizam
Astronomska jedinica

**Astronomska jedinica** (**AJ**, eng. **AU** od *Astronomical Unit*) je mjerna jedinica za dužinu.

Upotrebljava se u astronomiji, te je približno jednaka udaljenosti Zemlje od Sunca.

Trenutno prihvaćena vrijednost je jednaka 149 597 870 691 ± 30 metara (približno 150 miliona kilometara). 
 Međunarodni ured za utege i mjere predlaže oznaku za astronomsku jedinicu ua.

## Reference
## Vanjski linkovi 
* Konverzija mjernih jedinica  konverter-jedinica.com
* Measuring the Universe The IAU and astronomical unit 

Kategorija:Mjerne jedinice u astronomiji
AU

**AU** ili **Au** može imati više značenja

* Astronomska jedinica od eng. *Astronomical unit*
* Skraćenica za zemlju - Australija
* internet domena za Australiju - .au
* hemijska oznaka za zlato
## Geografija
*Au (Minhen), Minhen, Njemačka
*Au (Schwarzwald), Baden-Württemberg, Njemačka
*Au am Leithaberge, Austrija
*Au am Rhein, Njemačka
*Au, Gvineja, Kankan Region
*Au im Bregenzerwald, Austrija
*Au in der Hallertau, Njemačka
*Au (poluostrvo), Švicarska
*Au, St. Gallen, Švicarska
*Au, Vorarlberg, Bregenz, Austrija
*Au, Zurich, Švicarska
Doktor (titula)

mini|Uručivanje doktorskog stepena
**Doktor** (nauka) jest visoka akademska titula koju pojedinac stiče nakon izrade i odbrane doktorske disertacije na nekoj visokoj obrazovnoj instituciji, najčešće fakultetu.

## Ljekar i doktor 
U bosanskom društvu se ljekari i stomatolozi **nepravilno** nazivaju doktorima. Zabuni pridodaju još i nekada korištene titule za ljekara opće prakse - doktor medicine (za razliku doktora medicinskih nauka koji je odbranio disertaciju na polju medicine) i stomatologa opće prakse - doktor stomatologije (za razliku od doktora stomatoloških nauka koji je odbranio disertaciju na polju stomatologije)

## Reference 
## Vanjski linkovi 
* The Use of Dr. in British Columbia law for Optometrists
* Indiana usage of Dr. title SECTION 1. IC 24-5-0.5–12 IS
* [use of Dr. title in names in Hungary](https://web.archive.org/web/20160305041541/http://net.jogtar.hu/jr/gen/getdoc2.cgi?dbnum=1&docid=99900168.KOR&cel=P(3))
* Scholasticism and Humanism in Classical Islam and the Christian West by George Makdisi.

Kategorija:Obrazovanje
Digitalni fotoaparat

mini|200px
270px|mini|Čip u kameri
**Digitalna kamera**

Uz klasični postupak snimanja i pohrane fotografija i pokretne slike na filmsku traku, krajem 20. vijeka javljaju se uređaji za snimanje pokretnih slika na magnetski medij video-snimači (*video recorder*) i reproduciranje takvih snimaka -video reproduktor (video-player). Usavršeni su i objektivi i brojni uređajii koji djelomično ili potpuno automatiziraju rutinske radnje pri snimanju u području: mjerenja osvijetljenosti, izračunavanja i automatske postave parametara za snimanje (otvora blende, vremena eksponiranja filma, automatskog uoštravanja), umjetnog rasvjetljavanja objekta - fleša, nasnimavanja zvučnog zapisa i dr., što je sve bio preduslov za razvoj današnjih kamera.

21. vijek unosi digitalnu tehnologiju i u svijet foto i kino-snimanja. Umjesto na fotoosjetljivi film, digitalna kamera sliku "hvata" na tzv. CCD zaslon, sastavljen od velikog broja fotoosjetljivih ćelija, koje digitaliziraju elemente slike, tj. svjetlosne veličine pretvaraju u skup podataka o položaju, nijansi boje i stupnju osvijetljenosti pojedinih mikroskopskih površinica koje čine sliku (tzv. "pixel"), a tako dobivene digitalne podatke "upisuju" na magnetski medij u obliku različitih slikovnih ili filmskih formata (vrsta datoteka). Kao magnetski medij fotoaparati koriste magnetske kartice, a "filmske" kamere magnetsku traku ili DVD disk promjera 80&nbsp;mm (minidisk"), a u novije vrijeme i tvrdi disk (HDD).

Digitalne kamere u širem smislu obuhvaćaju digitalne fotoaparate raznih klasa, te digitalne video kamere za snimanje pokretnih slika (engl. "camcorder"), koje se po inerciji i danas zovu "filmske" kamere ili skraćeno "kamere", iako snimanje na klasičnu filmsku traku odlazi u prošlost. S digitalnom tehnikom, skokovito raste stepen automatizacije, tako da skuplji fotoaparati omogućuju snimanje kraćih filmskih sekvenci, snimanje u potpunom mraku "nevidljivim" svjetlom koje emitira sama kamera, snimanje panoramskih snimaka sastavljenih od pet i više pojedinačnih snimaka, primjenu različitih efekata i dr, a filmske kamere automatski nasnimavaju i reproduciraju zvuk, nude opcije nekoliko vrsta "pretapanja" iz kadra u kadar, omogućuju reprodukciju na ugrađenom LCD monitoru ili na TV ekranu direktno iz kamere itd, a sve to bez, ili s minimalnom intervencijom snimatelja.
Uz mnoge prednosti digitalnih kamera, karakteriziraju ih i brojne specifičnosti, od kojih neke možemo smatrati i nedostacima. Za očekivati je da će razvitak tehnologije ublažavati ove nedostatke.

Kategorija:Fotografija
Kategorija:Američki izumi
Porodica Borgia

thumb|180px|Grb od Borgia ili Borja			
**Borgia** je bila španska kraljevska porodica zapamćena po promjeni vladavine pape u vrijeme Renesanse.Oni su predstavljali “prvu historijsku kriminalnu porodicu“ i predhodnike italijanske mafije. Patrijarh u porodici, Roderigo Borgia postaje biskup, kardinal i zamjenik kancelara u crkvi. Kasnije je izabran za Papu uzevši ime Alexandar VI i zadržao je poziciju za skoro jedanaest godina. Drugi manje važni članovi porodice Borgia su Lucrezia Borgia i Cesare Borgia, odnosno sin i kći Roderiga Borgie. Porodica Borgia još je poznata i po incestima, preljubima, ubistvima i skandalima.

## Roderigo Borgia 
Rođen u Valensiji. Roderigo Borgia (Roderik Borđa) poznat je po svojoj ulozi pape Alexandra VI. Njegovo papinstvo trajalo je od 1492 do 1503. On je najkontroverzniji od svih sekularnih papa Renesanse čije ime je postalo sinonim za poremećene standarde papinstva te ere. Kada je majčin ujak proglašen za papu Calixtusa III 1455, Roderigo je, iako je njegovo prezime Lanzol, preuzeo majčinsko prezime Borgia.Roderigo Borgia je kratko vrijeme studirao na Univerzitetu u Bolonji nakon čega se vratio u Rim i sa 25 godina dobio ime Cardinal Deacon of S. Nicolo in Carcere.

On je brzo napredovao uz hijerarhiju i 1476 godine postao je Dekan koledža za kardinale.Koristeći se svojim moćnim vještinama uvjeravanja te sposobnošću riješavanja i najtežih problema postao je poznat u krugovima papinskog vijeća. Poznat je kao strogo suzdržljiv u jelu i piću, održavanju izvanrednog domaćinstva, te ljubavi prema kocki. Ubrzo je postao jedan od najbogatijih ljudi svog vremena, volio je žene, a 1468 opredjelio se za svećenstvo (do proglašenja za Dekana kardinala).

U isto vrijeme započeo je dugu vezu sa Venozzom Catanei, koja je majka njegove četvero djece: Juan, Cesare, Lucrezia, i Jofre. Mnogi ljudi su tvrdili da je on podmićivao druge da bi dobio potreban broj glasova za Papu, ali do sada niko nije mogao to dokazati.Druge tvrdnje protiv njega uključuju divlje zabave, orgije, trovanja neprijatelja i održavanje incestuozne veze sa kćerkom Lucreziom. Udvarao se mnogim ženama čak i dok je bio Papa, a potvrđeni su izvještaji o vanbračnom sinu koji je rođen 1497 ili 1498 godine.

Kategorija:Historija Španije
Kategorija:Historija Italije
Alken

**Alkeni** su ugljikovodici koji u svojoj molekuli imaju bar jednu dvostruku vezu između ugljikovih atoma. Spadaju u grupu nezasićenih ugljikovodika jer se dvostruka ugljikova veza veoma lahko kida, te dolazi do njihovog zasićenja prelazeći tako u alkane. Njihov predstavnik je eten.
mini|desno|180px|3D prikaz molekule etena, predstavnika alkena

## Imenovanje alkena 
Poput alkana, alkeni se također imenuju po IUPAC metodi. Postoji nekoliko pravila za imenovanje alkena:
# Osnovno ime molekule alkena dobija se po najdužem lancu ugljikovih atoma koji sadrži dvostruku vezu. Na taj način, ako najduži lanac ima 4 atoma ugljika, bazno ime će mu biti *buten*.
# Lanac se imenuje tako da uključi oba atoma vezana dvostrukom vezom. Npr. CH2=CHCH2CH3 bi bio 1-buten.
# Lokacija pripojenih lanaca ili grupa je numerisana po atomu ugljika na koji je taj lanac (grupa) spojen. Npr. 2-metil-2-buten ima **metil** grupu (CH3) na *drugom* atomu ugljika u četveroatomskom lancu butena.
# Kada se imenuje šestočlani prsten ugljika, atomi ugljika u prstenu se numerišu u smjeru kazaljke na satu. Npr. 2-metilbenzen ima metil grupu spojenu na drugi atom ugljika u prstenu.

## Homologni niz alkena 
Za razliku od alkana, alkeni nemaju predstavnika sa samo jednim atomom ugljika. Najniži alken je **eten**.
* **Eten**, sumarna formula C2H4
* Propen, sumarna formula C3H6
* Buten, sumarna formula C4H8
* Penten, sumarna formula C5H10
* Heksen, sumarna formula C6H12
* Hepten, sumarna formula C7H14
* Okten, sumarna formula C8H16
* Nonen, sumarna formula C9H18
* Deken, sumarna formula C10H20

Ciklični alkeni, poput benzena, spadaju u posebnu grupu aromatskih ugljikovodika, također imaju jednu ili više dvostrukih veza u svojoj strukturi.

## Također pogledajte 
* Ugljikovodici
* Aromatski ugljikovodici
* Alkani
* Alkini

## Literatura 
* Linda D. Williams: *Chemistry Demystified*; McGraw-Hill, New York, 2003., str. 126

Kategorija:Alkeni
Alkani

**Alkani** su zasićeni ugljikovodici koji imaju samo jednostruke kovalentne veze u molekulu. Njihov predstavnik je plin metan.
[mini|desno|180px|[Metan, predstavnik alkana]]

## Imenovanje alkana 
Po IUPAC metodu, imenovanje alkana je prilično jednostavno. Imena svih alkana završavaju na *-an*. Prefiks je baziran na broju atoma ugljika pojedinog alkana.
* **metan**, alkan s jednim atomom ugljika, CH4
* etan, sumarna formula C2H6
* propan, sumarna formula C3H8
* butan, sumarna formula C4H10
* pentan, sumarna formula C5H12
* heksan, sumarna formula C6H14
* heptan, sumarna formula C7H16
* oktan, sumarna formula C8H18
* nonan, sumarna formula C9H20
* dekan, sumarna formula C10H22

Imena funkcionalnih grupa nastalih iz alkana se izvode iz imena alkana tako što se dodaje nastavak *-il*, naprimjer, funkcionalna grupa CH3 nastala iz metana naziva se **metil** grupa, CH2CH3 je **etil** grupa itd.
Alkani se mogu vezati i u vidu prstena te tada govorimo o cikličnim alkanima. **Cikloalkani** se imenuju na sličan način kao i alkani, a najmanji broj ugljikovih atoma potrebnih za formiranje prstena je tri. (vidi ciklopropan).

## Osobine 
Alkani, kao i većina drugih ugljikovodika, su veoma lahko zapaljivi, te se uglavnom koriste kao gorivo u industriji ili u domaćinstvima. Benzin, naprimjer, je smjesa koja se sastoji od oko 90% **oktana**, 8% **heptana** i 2% drugih ugljikovodika te sumpora i olova. **Propan** i **butan** su plinovi koji su našli široku primjenu kao zamjena za ugalj i drvo, a odnedavno i kao alternativa pogonskom gorivu za automobile. Prva četiri alkana u homolognom nizu su gasovi (metan, etan, propan i butan) dok su svi ostali tekućine.

## Reakcije alkana 
Alkani veoma lahko reaguju s halogenim elementima: fluorom, hlorom i bromom, dajući halogene alkane i hlorovodičnu kiselinu.

CH4 + Cl2 --> CH3Cl + HCl

Ova supstitucija se može nastaviti i dalje:

CH3Cl + Cl2 --> CH2Cl2 + HCl

CH2Cl2 + Cl2 --> CHCl3 + HCl

CHCl3 + Cl2 --> CCl4 + HCl

## Također pogledajte 
* Ugljikovodik
* Alken
* Alkin
* Pristan

## Reference 
## Literatura 
* Linda D. Williams: *Chemistry Demystified*, McGraw-Hill, New York, 2003, str. 123-126

Kategorija:Alkani
Imperativno programiranje

**Imperativno programiranje**, kao suprotnost deklarativnom programiranju je programska paradigma koja opisuje računanje kao izraze koji mijenjaju stanje programa. Kao što se u govornom jeziku zapovijedni način (ili imperativ) koristi za izražavanje naredbi, tako se imperativni programi mogu posmatrati kao niz naredbi koje računar treba izvršiti. Proceduralno programiranje je česta metoda izvršavanja **imperativnog programiranja**, te se ova dva termina često koriste kao sinonimi.

Imperativni programski jezici predstavljaju suprotnost drugim tipovima jezika, kao što su funkcionalni i logički jezici. Funkcionalni programski jezici kao Haskell, nisu predstavljeni sekvencama naredbi i nemaju globalno stanje, dok logički programski jezici, poput Prologa, definišu "šta" treba da se računa, umjesto "kako" računanje treba da se odvija.

## Također pogledajte 
* Funkcionalno programiranje
* Programska paradigma
* Objektno orijentisano programiranje
* :Kategorija:Proceduralni programski jezici

## Reference 
## Vanjski linkovi 
Kategorija:Programiranje